“กัลกุล” เรียกความมั่นใจนลท.! เก็บ “GUNKUL” เพิ่ม 1.55 ล้านหุ้น
“กัลกุล” เรียกความมั่นใจนลท.! เก็บ “GUNKUL” เพิ่ม 1.55 ล้านหุ้น
“กัลกุล” เรียกความมั่นใจนลท.! เก็บ “GUNKUL” เพิ่ม 1.55 ล้านหุ้น
10 มี.ค. 2564

ผู้สื่อข่าวรายงานว่า จากข้อมูลแบบรายงานการเปลี่ยนแปลงการถือหลักทรัพย์และสัญญาซื้อขายล่วงหน้าของผู้บริหาร (แบบ 59) ของสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยออกมา ณ วันที่ 10 มี.ค.2564 ยังคงพบรายชื่อ นายกัลกุล ดำรงปิยวุฒิ์ ประธานกรรมการบริษัท บริษัท กันกุลเอ็นจิเนียริ่ง จำกัด (มหาชน) หรือ GUNKUL มีการซื้อหุ้นเข้าพอร์ตเพิ่มในวันที่ 9 มี.ค.2564 อีกจำนวน 1,554,500 หุ้น ในราคาหุ้นละ 2.84 บาท มูลค่าการซื้อขาย 4.41 ล้านบาท
ทั้งนี้หลังจากทำรายการส่งผลให้ถือหุ้นเป็น 323,196,670 หุ้น คิดเป็นสัดส่วน 3.63% ของสิทธิออกเสียงทั้งหมด นับว่าเป็นการเรียกความเชื่อมั่นให้แก่นักลงทุน
อย่างไรก็ดีหากย้อนกลับไปดูการทำรายการของ นายกัลกุล ดำรงปิยวุฒิ์ ในช่วงปี 2564 เป็นต้นมาถึงปัจจุบัน ก็เริ่มเข้าทำรายการซื้อหุ้นครั้งแรกเมื่อวันที่  5 มี.ค.2564 จำนวน 5,130,900 หุ้น ในราคาหุ้นละ 2.82 บาท มูลค่าการซื้อขาย 14.47 ล้านบาท ตามมาด้วยวันที่ 8 มี.ค.2564 ซื้อจำนวน 5,000,000 หุ้น ในราคาหุ้นละ 2.84 บาท มูลค่าการซื้อขาย 14.20 ล้านบาท